AIŠKINAMASIS RAŠTAS

Dėl Molėtų rajono savivaldybės tarybos 221 m. gegužės 27 d. sprendimo Nr. B1-142 „Dėl Molėtų rajono savivaldybės vaikų stovyklų programų finansavimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas ir uždaviniai - pakeisti Molėtų rajono savivaldybės vaikų stovyklų programų finansavimo tvarkos aprašą, patvirtintą Molėtų rajono savivaldybės tarybos 2021 m. gegužės 27 d. sprendimu Nr. B1-142 „Dėl Molėtų rajono savivaldybės vaikų stovyklų programų finansavimo tvarkos aprašo patvirtinimo“ sudarant galimybę užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje ir atvykusių į Molėtų rajono savivaldybę, turinčių teisę laikinai gyventi Lietuvos Respublikoje, vaikams atostogų metu dalyvauti stovyklose. Kelialapio kaina bus kompensuojama Savivaldybės lėšomis.

2. Siūlomos teisinio reguliavimo nuostatos:

Sprendimu patvirtinamas Molėtų rajono savivaldybės vaikų stovyklų programų finansavimo tvarkos aprašo pakeitimas, kuris suteiks galimybę iš Ukrainos atvykusiems vaikams dalyvauti stovyklose.

3. Laukiami rezultatai:

Teigiama: iš Ukrainos dėl Rusijos Federacijos karinių veiksmų pasitraukę vaikai ir laikinai gyvenantys Savivaldybės teritorijoje galės dalyvauti rengiamose stovyklose mokinių atostogų metu.

Neigiamų pasekmių nenumatoma.

4. Lėšų poreikis ir jų šaltiniai:

Savivaldybės biudžeto lėšos.

5. Kiti sprendimui priimti reikalingi pagrindimai, skaičiavimai ar paaiškinimai:

Nėra.